พิกัดของร้านตั้งอยู่ ถนนคลองเรียน 1 ถ้ามาจากทางโรงพยาบาลกรุงเทพ เลยสี่แยกตัดถนนวงศ์วานิช ร้านอยู่ซ้ายมือ เป็นอาคารพาณิชย์ มีโต๊ะไว้บริการพอสมควร ช่วงเวลาไปใกล้บ่ายแล้วจึงมีลูกค้าไม่มากนัก สั่งเมนูเส้นเล็กต้มยำมาลองดู นั่งอยู่ซักพักก็ยังไม่ได้กิน ทั้งๆที่ไม่มีลูกค้าแล้ว แม่ค้าชิวๆไม่รีบร้อน ซักครู่แม่ค้ามาถามใหม่ว่าเอาอะไร จึงได้บอกไปอีกรอบถึงได้เริ่มทำ ได้ก๋วยเตี๋ยวมาหน้าตาก็ไม่มีอะไรพิเศษก็เหมือนเส้นเล็กต้มยำทั่วไป มีเกี๊ยวกรอบและกากหมูโรยหน้ามาให้ ลองชิมแบบไม่ปรุงรสชาดไม่ไปไหน ก็เลยปรุงเพิ่มนิดหน่อย ก็พอทานได้แต่ยังไม่โดนเท่าไหร่ ดีอย่างตรงที่ให้เครื่องเยอะ เอาไว้เป็นทางเลือกให้คนที่ชอบกินเส้นและลูกชิ้ันปลา แต่ส่วนตัวแล้วเฉยๆ 